CELEX: 32006R0869
Language: lt
Date: 2006-06-14 00:00:00
Title: 2006 m. birželio 14 d.  Komisijos reglamentas (EB) Nr. 869/2006, iš dalies keičiantis Tarybos reglamentą (EB) Nr. 560/2005, nustatantį tam tikras konkrečias ribojančias priemones, taikytinas tam tikriems asmenims ir subjektams atsižvelgiant į padėtį Dramblio Kaulo Krante

15.6.2006   
            
            
               LT
            
            
               Europos Sąjungos oficialusis leidinys
            
            
               L 163/8
            
         
      KOMISIJOS REGLAMENTAS (EB) Nr. 869/2006
   2006 m. birželio 14 d.
   iš dalies keičiantis Tarybos reglamentą (EB) Nr. 560/2005, nustatantį tam tikras konkrečias ribojančias priemones, taikytinas tam tikriems asmenims ir subjektams atsižvelgiant į padėtį Dramblio Kaulo Krante
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Tarybos reglamentą (EB) Nr. 560/2005, nustatantį tam tikras konkrečias ribojančias priemones, taikytinas tam tikriems asmenims ir subjektams atsižvelgiant į padėtį Dramblio Kaulo Krante (1), ypač į jo 11 straipsnio a dalį,
   kadangi:
   
               (1)
            
            
               Reglamento (EB) Nr. 560/2005 I priede yra išvardyti fiziniai ir juridiniai asmenys bei subjektai, kurių lėšos ir ekonominiai ištekliai pagal tą reglamentą yra įšaldomi.
            
         
               (2)
            
            
               2006 gegužės 30 d. Jungtinių Tautų Saugumo Tarybos sankcijų komitetas nusprendė iš dalies pakeisti fizinių asmenų, kuriems turėtų būti taikomas lėšų ir ekonominių išteklių įšaldymas, sąrašą. Todėl I priedas turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 560/2005 I priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. birželio 14 d.
      
         
            Komisijos vardu
         
         Eneko LANDÁBURU
         
         
            Ryšių su užsieniu generalinis direktorius
         
      
   
   
      (1)  OL L 95, 2005 4 14, p. 1. Reglamentas su pakeitimais, padarytais Reglamentu (EB) Nr. 250/2006 (OL L 42, 2006 2 14, p. 24).
   
      PRIEDAS
      Tarybos reglamento (EB) Nr. 560/2005 I priedas iš dalies keičiamas taip:
      
                  1)
               
               
                  Įrašas „Charles Blé Goudé. Gimimo data: 1.1.1972. Pilietybė: Dramblio Kaulo Krantas. Paso Nr.: PD. AE/088 DH 12“ keičiamas taip:
                  Charles Goudé Blé (slapyvardis Gbapé Zadi). Adresas: Bloc P 170, Yopougon Selmer, Côte d’Ivoire. Gimimo data: 1.1.1972. Gimimo vieta: Guibéroua (Gagnoa). Pilietybė: Dramblio Kaulo Krantas. Paso Nr.: PD. AE/088 DH 12. Kita informacija: 1) adresas 2001 m., 2) galimas slapyvardis arba titulas: „Generolas“ arba „Génie de kpo“.
               
            
                  2)
               
               
                  Įrašas „Eugène Ngoran Kouadio Djué. Gimimo data: 1969 12 20 arba 1966 1 1. Pilietybė: Dramblio Kaulo Krantas“ keičiamas taip:
                  Djué Eugène Ngoran Kouadio. Gimimo data: 1969 12 20 arba 1966 1 1. Pilietybė: Dramblio Kaulo Krantas. Paso Nr.: 04 LE 017521 (pasas išduotas 2005 m. vasario 10 d. ir galioja iki 2008 m. vasario 10 d.).